王允皙
战作誉蚊诗
炎方有微虫，众口交詈毁。惟予曰不然，此物甚可喜。儒生习书寝，荒坠志业始。嗡然下嘬之，左右立监史。日中各有事，不出使徐理。黄昏独无畏，结阵压重垒。金鼓以作气，暗袭勇夫耻。朱门盛卫设，扇拂交帱几。南山伐蒿艾，熏灼涸人髓。此曹吝躯血，不舍以至死。汝前忽复回，意若示轻鄙。幸能忍须臾，卑飞过贫里。贪财复惜命，今古情尽尔。汝持身作注，得尺甘丧咫。一饱细可怜，道固不欺诡。君看夸夺徒，仁义日挂齿。